<classify> Kerr alisema KMKM ni timu nzuri ambayo imewapa mazoezi ya kutosha wachezaji wa timu yake iliyokuwa imepiga kambi visiwani hapa kujiandaa na Ligi Kuu inayotarajiwa kuanza Septemba mwaka huu.Aidha kocha huyo bado aliendelea kulalamika juu ya washambuliaji wa timu yake kukosa magoli mengi ya wazi katika mechi hiyo, jambo ambalo linaonesha kumuumiza kichwa.Alisema amekuwa akitoa maelekezo mengi kwa wachezaji wake kuhusu namna ya kushinda katika mechi lakini tatizo hilo limekuwa likijitokeza katika mechi zote walizocheza.Nimekuwa katika mazoezi nawafundisha kitu kingine lakini wanapoingia uwanjani wao wanafanya tofauti, na hiki wanachokifanya ni mtindo wa Kiafrika kwa sababu nishafundisha Asia, Ulaya na Amerika lakini watu hawachezi kama hivyo, alisema.Alisema kuwa Simba ni timu kubwa na ina wachezaji wakubwa kwa hivyo anafahamu yeye kile ambacho anachokifundisha anataka kiwe kinafanyiwa kazi.Aidha alisema kuwa katika ufundishaji wake anaiandaa timu icheze mpira utakaowafanya watengeneze mabao na kushinda.Hicho ndio kitu ambacho kitanifanya niwe na furaha, alisema kocha huyo. Kocha huyo alielezea kufurahishwa kwake na mchezaji Mwinyi Kazimoto kujiunga na timu hiyo huku akiwa na matumanini ya kusaidia timu msimu huu.  <topic>: MICHEZO 